Document ID: /roh_data/filtered/fineweb-2-filterrobots_roh.jsonl.gz/20076

I saja dentant grev da dir quantas unfrendas ch'i haja dà perquai ch'i vegnia anc adina salvà baras or dal tren, ha ditg in reporter ch'era al lieu d'accident. Tenor rapports saja l'accident capità pervia da las rodaglias marodas. Plirs vaguns dal tren èn curdads d'ina spunda giu. Il tren cun probabel passa milli passagiers era da viadi da la chapitala da Jaunde a Duala.
Il president Paul Biya ha annunzià via Facebook da laschar intercurrir rigurusamain il motiv da l'accident. El ha condolà als pertutgads ed empermess sustegn als survivents.
RR novitads 18:00